ด่วน! กกต.รับรอง “ชัชชาติ” เป็นผู้ว่าฯ กทม.คนที่ 17
ด่วน! กกต.มีมติรับรอง “ชัชชาติ” ผู้สมัครหมายเลข 8 เป็นผู้ว่ากรุงเทพมหานครคนที่ 17 อย่างเป็นทางการ
ด่วน! กกต.มีมติรับรอง “ชัชชาติ” ผู้สมัครหมายเลข 8 เป็นผู้ว่ากรุงเทพมหานครคนที่ 17 อย่างเป็นทางการ
31 พ.ค. 2565

ผู้สื่อข่าวรายงานว่า นายอิทธิพร บุญประคอง ประธานกรรมการการเลือกตั้ง (กกต.) เป็นประธานการประชุม กกต.ผ่านระบบออนไลน์โปรแกรม Zoom Cloud Meeting ซึ่งเป็นการประชุมเพื่อพิจารณาผลคะแนนการเลือกตั้งผู้ว่าราชการกรุงเทพมหานคร (ผู้ว่าฯกทม.) และสมาชิกกรุงเทพมหานคร (ส.ก.) ต่อเนื่องเป็นวันที่ 2 หลังการประชุมวานนี้ สำนักงาน กกต.เสนอความเห็นต่อที่ประชุมว่ากรณีที่ นายชัชชาติ ถูกร้องเรียนเรื่องป้ายหาเสียงอาจเข้าข่ายทำให้การเลือกตั้งไม่สุจริตเที่ยงธรรม จึงควรตรวจสอบเพื่อให้เกิดความรอบคอบ
โดยล่าสุดมีรายงานว่า การประชุม กกต.วันนี้ ที่ประชุมมีมติรับรอง นายชัชชาติ สิทธิพันธุ์ ผู้สมัครหมายเลข 8 ในนามอิสระ ซึ่งได้รับคะแนนสูงสุดเป็นอันดับ 1 ด้วยคะแนน 1,386,215 คะแนน เป็นที่เรียบร้อยแล้ว ทำให้ นายชัชชาติ เป็นผู้ว่ากรุงเทพมหานครคนที่ 17 อย่างเป็นทางการ